**Autisták Országos Szövetsége: közös érdek a jogsértések megelőzése**

*Reakció a július 4-én a sajtóban megjelent ombudsmani közleményre*

**2013. július 8., Budapest – Az Autisták Országos Szövetsége (AOSZ) szerint a múlt csütörtökön (július 4.) a sajtóban megjelent ombudsmani közlemény jelzi: sok tennivaló van Magyarországon az autizmus ügyében. A szövetség véleménye szerint az autizmussal élő személyek sérelmére elkövetett jogsértések, még ha csekély számban is kerülnek a nyilvánosság elé, azt jelzik, hogy szükség van az autizmus jelentette speciális igények minél szélesebb körű megismertetésére. A jelenlegi ügy kapcsán az AOSZ szorgalmazza az érintett felek közös együttműködését annak érdekében, hogy megelőzzék a hasonló eseteket, ezért a szövetség a rendőrséggel is aktív munkakapcsolatot tervez.**

Mint ismert, 2013. július 4-én délután jelent meg a sajtóban az Alapvető Jogok Biztosának Hivatala által kiadott [közlemény](http://www.ajbh.hu/-/az-ombudsman-egy-autista-lany-kihallgatasarol-es-a-rendorok-jogsertesrol?redirect=http%3A%2F%2Fwww.ajbh.hu%2Fkezdolap%3Fp_p_id%3D3%26p_p_lifecycle%3D0%26p_p_state%3Dmaximized%26p_p_mode%3Dview%26_3_assetCategoryTitles%3DC%25C3%25ADmlap%26_3_advancedSearch%3Dfalse%26_3_groupId%3D0%26_3_keywords%3Dautizmus%26_3_delta%3D20%26_3_resetCur%3Dfalse%26_3_cur%3D1%26_3_struts_action%3D%252Fsearch%252Fsearch%26_3_format%3D%26_3_andOperator%3Dtrue), amelyben egy 2011. október 18-án történt rendőri intézkedés ügyében beadott panasz elbírálását hozták nyilvánosságra. E szerint, az ügyben intézkedő rendőrök jogsértő módon jártak el egy autizmussal élő személy ellen. Az [Autisták Országos Szövetsége](http://www.aosz.hu/) szerint ez az eset azonban a jéghegy csúcsa: a mindennapokban számtalanszor történik különböző területeken és élethelyzetekben az autizmussal élő emberek sérelmére jogsértés, ám csak kevés esetben kerül a nyilvánosság elé.

A teljes ombudsmani jelentés itt olvasható: <http://www.ajbh.hu/documents/10180/111959/201203636.pdf>

Az AOSZ úgy látja, hogy ez a két éve történt eset is az autizmus „meg nem értéséből” fakad, ugyanakkor felhívja a figyelmet az autizmussal élő társaink kiszolgáltatottságára, sebezhetőségére. Az autizmussal élő emberek gyakran nehezen kezelhetik a váratlan, szokatlan helyzeteket, ilyenkor extrém mértékű stresszt élhetnek át. Nehézséget jelenthet továbbá a másokkal való világos, kölcsönös kommunikáció, a társas helyzetekben pedig igen naivak lehetnek. Mindez azt jelenti, hogy a rendkívüli helyzetekben – mint például egy rendőrségi eljárás is – általában támogatásra és nehézségeik figyelembe vételére van szükségük, még akkor is, ha ez az első benyomások alapján nem nyilvánvaló, hiszen az autizmusnak nincsenek külső, azonnal szembetűnő jelei.

A társadalom (beleértve az állami szerveket és közintézményeket) gyakran még mindig nem tud megfelelően viszonyulni egy autizmus spektrumzavarral élő személyhez. Pedig az ilyen és ehhez hasonló ügyek megelőzhetőek lennének, ha a társadalomban szélesebb körben ismert lenne az autizmus problémája. Az AOSZ új elnöksége határozott céljának tekinti, hogy ezt a típusú problémát orvosolja, mégpedig egy széleskörű autizmus-specifikus edukációs program révén. Az AOSZ nemrég megválasztott elnöke, Kővári Edit úgy fogalmazott, hogy „*szeretnénk valamennyi érintettel kapcsolatba lépni és tájékozódni, emellett partneri segítséget nyújtani a rendőrségnek azért, hogy a jövőben megelőzzük a hasonló diszkriminációs helyzeteket. Az a véleményünk, hogy az együttműködés a megoldás. Éppen ezért úgy látjuk, hogy a hosszú távú jövőt illetően szükséges valamennyi állami szervet és közintézményt felkészíteni az autizmussal élőkkel történő kommunikációra, kapcsolattartásra, magatartásra. Reményeink szerint céljainkat segíti az is, hogy az Autism Europe X. Nemzetközi Kongresszusát idén az Autisták Országos Szövetsége rendezi Budapesten.*

###

**Az Autisták Országos Szövetségéről (**[**www.aosz.hu**](http://www.aosz.hu)**)**

Az Autisták Országos Szövetségét (AOSZ) szülők alapították 1988-ban Autisták Érdekvédelmi Egyesülete néven. Az azóta eltelt több mint húsz éves működés során az AOSZ meghatározó szereplője lett az autista emberek és családjainak érdekvédelmének. 1600 egyéni tagot és 62 szervezetet egybetömörítő országos ernyőszervezetté nőtte ki magát. Fő tevékenységei közé tartozik a szülősegítés, az országos közösség építése és támogatása, érdekvédelem, képzés, kutatás, valamint tájékoztató kiadványok és hírlevelek kiadása.

Adószám: 19025915-1-41

Facebook oldal: <https://www.facebook.com/pages/Autistak-Orszagos-Szovetsege/158670766404>

Az autizmus egyik legfontosabb nemzetközi rendezvénye Budapesten lesz 2013. szeptember 26-28. között: <http://www.autismcongress2013.eu/>

Kapcsolat:

Kővári Edit

Mobil: + 36 20 255 6919

Email: elnok@esoember.hu

Sajtókapcsolat:

Szeles Gábor (MedMan Solutions Kft.)

Mobil: + 36 20 498 1995

Email: gabor.szeles@medmansol.hu